**INFORMÁCIA O ŠKOLNOM**

**akademický rok 2019/2020**

1. Rozhodnutie o platení školného si študent vyzdvihne **v septembri na zápise.**
2. Posledný termín preukázania sa dokladom o zaplatení školného je **20. septembra 2019** (doklad môžete odovzdať osobne na študijnom referáte alebo poslať na [studref@fri.uniza.sk](mailto:studref@fri.uniza.sk)).
3. Ak študent má dôvody na odpustenie, resp. zníženie školného, vyplní si tlačivo **„Žiadosť o úľavu školného“**.
4. Toto tlačivo študent odovzdá na študijnom oddelení v termíne **od 5.9.2019 do 11.9.2019**, pričom školné zatiaľ neuhrádza.
5. Žiadosť o úľavu školného spolu so všetkými informáciami a podmienkami uvedenými v smernici č. 116 nájdete na stránke: <http://www.fri.uniza.sk/stranka/skolne-a-poplatky>
6. V nasledujúcej tabuľke sú uvedené najčastejšie prípady:

|  |  |  |
| --- | --- | --- |
| **Prípad** | **Dôvod** | **Doklady k žiadosti** |
| Odpustenie školného | ERASMUS pobyt | Zmluva so zahraničnou univerzitou, resp. transcript of record |
| Sociálne dôvody | Potvrdenie z oddelenia sociálnych štipendií o nároku na sociálne štipendium na ak. rok 2019/2020 |
| Vzorná reprezentácia fakulty | Potvrdenie z príslušného ústavu, organizácie... |
|  | Iné dôvody | Zdravotné problémy, osoba s ŤZP... |

1. Prijaté žiadosti sú v prvom kroku posúdené na fakulte a v druhom kroku postúpené rektorovi na konečné rozhodnutie.
2. Vyjadrenie rektora univerzity o schválení/neschválení žiadosti je následne doručené študentovi domov na uvedenú adresu.
3. V prípade neschválenia žiadosti bude na rozhodnutí určený termín úhrady školného. Študent v tomto prípade po úhrade školného doručí potvrdenie o jeho zaplatení bezodkladne na študijný referát fakulty osobne alebo e-mailom.

*Tipy:*

* *Nenechávajte si podávanie žiadosti o úľavu školného na posledný deň.*
* *Pozorne si preštudujte Smernicu č. 116 + metodické usmernenie č.2/2019 na vyššie uvedenej webovej stránke a zistite, za akých podmienok máte nárok na úľavu školného.*
* *Nezabudnite priložiť k žiadosti potrebné doklady, bez ktorých nebude žiadosť akceptovaná a posudzovaná.*